CELEX: 62016TA0063
Language: hu
Date: 2017-06-29 00:00:00
Title: T-63/16. sz. ügy: A Törvényszék 2017. június 29-i ítélete – E-Control kontra ACER („Energia — A villamos energia határokon keresztül történő kereskedelme esetén alkalmazandó hálózati hozzáférési feltételek — A nemzeti szabályozó hatóságok által hozott, a határokon átnyúló átviteli kapacitás felosztási módszereit jóváhagyó határozatok — A 714/2009/EK irányelvnek való megfelelés — Az ACER véleménye — Az ACER előtti fellebbezéssel megtámadható határozat forgalma — A 713/2009/EK rendelet 19. cikke — Az ACER fellebbezési tanácsának a fellebbezést elfogadhatatlanság miatt elutasító határozata — Téves jogalkalmazás — Indokolási kötelezettség”)

21.8.2017   
            
            
               HU
            
            
               Az Európai Unió Hivatalos Lapja
            
            
               C 277/38
            
         A Törvényszék 2017. június 29-i ítélete – E-Control kontra ACER
   (T-63/16. sz. ügy) (1)
   
   ((„Energia - A villamos energia határokon keresztül történő kereskedelme esetén alkalmazandó hálózati hozzáférési feltételek - A nemzeti szabályozó hatóságok által hozott, a határokon átnyúló átviteli kapacitás felosztási módszereit jóváhagyó határozatok - A 714/2009/EK irányelvnek való megfelelés - Az ACER véleménye - Az ACER előtti fellebbezéssel megtámadható határozat forgalma - A 713/2009/EK rendelet 19. cikke - Az ACER fellebbezési tanácsának a fellebbezést elfogadhatatlanság miatt elutasító határozata - Téves jogalkalmazás - Indokolási kötelezettség”))
   (2017/C 277/56)
   Az eljárás nyelve: angol
   
      Felek
   
   
      Felperes: Energie-Control Austria für die Regulierung der Elektrizitäts- und Erdgaswirtschaft (E-Control) (Bécs, Ausztria) (képviselő: F. Schuhmacher ügyvéd)
   
      Alperes: Energiaszabályozók Együttműködési Ügynöksége (ACER) (képviselő: E. Tremmel meghatalmazott)
   
      A felperest támogató beavatkozó: Osztrák Köztársaság (képviselő: C. Pesendorfer ügynök)
   
      Az alperest támogató beavatkozó: Cseh Köztársaság (képviselők: M. Smolek, T. Müller és J. Vláčil meghatalmazottak), Lengyel Köztársaság (képviselő: B. Majczyna meghatalmazott) és Polskie Sieci Elektroenergetyczne S.A. (Konstancin-Jeziorna, Lengyelország) (képviselők kezdetben: M. Motylewski és A. Kulińska, később H. Napieła és K. Figurska ügyvédek)
   
      Az ügy tárgya
   
   Az ACER fellebbezési tanácsának a nemzeti szabályozó hatóságok által hozott, a határokon átnyúló átviteli kapacitás közép- és kelet-európai régióban való felosztási módszereit jóváhagyó határozatoknak a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendeletnek (HL L 211., 15. o.), ideértve az e rendelet I. mellékletében megállapított, a nemzeti hálózatok közötti rendszerösszekötők rendelkezésre álló átviteli kapacitásának kezelésére és felosztására vonatkozó iránymutatásoknak való megfeleléséről az ACER által 2015. szeptember 23-án hozott 09/2015. sz. vélemény ellen benyújtott fellebbezést elutasító, 2015. december 16-i A-001-2012 határozatának megsemmisítése iránt az EUMSZ 263. cikk alapján benyújtott kérelem.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               Az Energie-Control Austria für die Regulierung der Elektrizitäts- und Erdgaswirtschaft (E-Control) maga viseli saját költségeit, valamint az Energiaszabályozók Együttműködési Ügynöksége (ACER) részéről felmerült költségeket.
            
         
               3)
            
            
               A Cseh Köztársaság, a Lengyel Köztársaság, az Osztrák Köztársaság és a Polskie Sieci Elektroenergetyczne S.A. maga viseli saját költségeit.
            
         
      (1)  HL C 156., 2016. 05. 02.